Sampanye punika satungaling unjukan khas Prancis. Unjukan punika dipundamel saking sari anggur, kalebet unjukan ingkang ngandhut alkohol. Sampanye asalipun saking wewengkon Champagne, Prancis kinten-kinten tebihipun kalih jam saking Paris dhateng lèr-wétan. Prosés prodhuksi sampanye dipuntindakaken kanthi cara fermèntasi alkohol ingkang ngasilaken sodha salebeting botol. Dipuntambahaken yeast lan gendhis watu lajeng dipunsimpen rumiyin satunggal setengah taun dangunipun supados raosipun dados éca.